\r\n29.3. Վերստուգիչ-վերահսկիչ հանձնաժողովի նախագահի բացակայության դեպքում իր պարտականությունները կատարում է ՎՎՀ անդամներից մեկը Վերստուգիչ-վերահսկիչ հանձնաժողովի որոշմամբ կամ ՎՎՀ նախագահի գրավոր հանձնարարությամբ:\r\n\r\nԳլուխ VI. ՄԻՈՒԹՅԱՆ ՄԱՍՆԱՃՅՈՒՂԵՐՆ ՈՒ ՆԵՐԿԱՅԱՑՈՒՑՉՈՒԹՅՈՒՆՆԵՐԸ\r\n\r\nՀոդված 30.\r\n\r\n30.1. Միությունն իրավասու է ստեղծել իր մասնաճյուղերը և ներկայացուցչությունները Հայաստանում և արտասահմանում` գործող օրենսդրության համաձայն և միջազգային պայմանագրերի (համաձայնագրերի) հիման վրա:\r\n\r\n30.2. Մասնաճյուղերը և ներկայացուցչությունները Միության առանձնացված ստորաբաժանումներն են: Մասնաճյուղերը և ներկայացուցչությունները Հայաստանի Հանրապետության տարածքում իրավաբանական անձ չեն:\r\n\r\n30.3. Միության մասնաճյուղի և ներկայացուցչության գործունեությունը համակարգում են Միության փոխնախագահները՝ Միության Նախագահի հանձնարարությամբ: Մասնաճյուղերում և ներկայացուցչություններում Միության Գլխավոր խորհրդի Նախագահության կողմից կարող են նշանակվել գործադիր տնօրեններ:\r\n\r\n30.4. Մասնաճյուղերն ու ներկայացուցչությունները տնօրինում են Միության գույքը և իրենց գործունեությունն իրականացնում են մասնաճյուղի և ներկայացուցչության մասին Միության Գլխավոր Խորհրդի Նախագահության կողմից հաստատված կանոնադրության հիման վրա:\r\n\r\n30.5. Մասնաճյուղերն ու ներկայացուցչություններն իրենց գործունեությունն իրականացնում են Միության անունից: Մասնաճյուղերի և ներկայացուցչությունների գործունեության համար պատասխանատվություն է կրում Միությունը:\r\n\r\nԳլուխ VII. ՄԻՈՒԹՅԱՆ ԳՈՒՅՔԸ ԵՎ ՖԻՆԱՆՍԱԿԱՆ – ՏՆՏԵՍԱԿԱՆ ԳՈՐԾՈՒՆԵՈՒԹՅՈՒՆԸ: ՄԻՈՒԹՅԱՆ ԳՈՒՅՔԻ ԿԱՌԱՎԱՐՈՒՄԸ\r\n\r\nՀոդված 31.\r\n\r\n31.1. Միությունը կարող է որպես սեփականություն ունենալ կամ կառավարել շենքեր, շինություններ, բնակարանային ֆոնդ, սարքավորումներ, կահավորանք, անշարժ կամ շարժական գույք, դրամական միջոցներ, այդ թվում` արտարժույթով, բաժնետոմսեր և այլ արժեթղթեր, այլ գույք, ինչպես նաև Միության նյութական ապահովման և նորմալ գործառնության համար որպես սեփականություն կամ անժամկետ օգտագործման անհրաժեշտ հողատարածքներ ունենալ:\r\n\r\n31.2 Միության կանոնադրական նպատակներին և խնդիրներին համապատասխան նրա սեփականություն կարող են լինել հրատարակչություններ, գիտական և ուսումնական կազմակերպություններ, ինչպես նաև մտավոր սեփականության և հեղինակային իրավունքի օբյեկտներ` ստեղծված կամ ձեռք բերված Միության կողմից օրենքով սահմանված կարգով:\r\n\r\n31.3. Միության կողմից մասնաճյուղերին և ներկայացուցչություններին ամրագրված գույքը պատկանում է նրանց օպերատիվ կառավարման իրավունքով և առանց Միության համաձայնության օտարման ենթակա չէ:\r\n\r\nՀոդված 32.\r\n\r\nՄիության միջոցները կարող են ձևավորվել ի հաշիվ\r\n